# Raoul Walsh

Raoul Walsh (1887ko martxoaren 11 – 1980ko abenduaren 31) Ameriketako Estatu Batuetako zinema-zuzendari eta aktorea izan zen. Kontaketaren eta irudiaren sen handia zuen, eta Hollywoodeko urrezko aroko zinemagile handienetako bat izan zen, John Fordekin eta Howard Hawksekin batera.

## Bizitza

Hasieran aktore eta zuzendari laguntzaile izen zen; gero, David W. Griffith ezagutu zuen, eta haren ikasle eta laguntzaile izan zen. Zuzendari gisa jardun zuen zinema mutuko izar nagusiekin; garai hartakoak dira Thief of Bagdad (1924), East of Suez (1925), Saddie Thompson (1928) filmak. 1929an begi bat galdu zuen In the Old Arizona filmatzen ari zela. 120 bat film egin zituen bere karrera osoan, baina 1940tik aurrera izan zuen garairik oparoena. Ia genero guztiak landu zituen, musikala izan ezik: westerna, The Big Trail (1931), They Died with Their Boots On (1942, Botak jantzita hil ziren), Pursued (1947), Distant Drums (1951, Urruneko danborrak); gerrako filmak, Objective, Burma! (1945); polizia-filmak, They Drive by Night (1940), High Sierra (1941), White Heat (1949); abenturazko filmak, Blackbeard the Pirate (1952), The World in His Arms (1952); komediak, The Strawberry Blonde(1941); melodramak, Band of Angels. 1974an, Each Man in His Time biografia argitaratu zuen.

## Filmografia hautatua

| Urtea | Izenburua | Oharrak |
| 1913 | The Pseudo Prodigal | Zuzendu zuen lehen lana |
| 1914 | The Life of General Villa | |
| 1914 | The Mystery of the Hindu Image | |
| 1915 | Regeneration | |
| 1915 | Carmen | Theda Bara aktore-lanetan |
| 1918 | The Woman and the Law | Jack Connors, Miriam Cooper eta Peggy Hopkins Joycerekin |
| 1919 | Evangeline | |
| 1924 | The Thief of Bagdad | Douglas Fairbanksek antzeztu eta ekoiztua |
| 1925 | The Wanderer | |
| 1926 | What Price Glory? | |
| 1928 | Sadie Thompson | Gloria Swanson ekin |
| 1929 | The Cock-Eyed World | |
| 1930 | The Big Trail | John Waynerekin |
| 1931 | The Man Who Came Back | Janet Gaynorrekin |
| 1931 | The Yellow Ticket | Lionel Barrymore eta Laurence Olivierrekin |
| 1932 | Wild Girl | Charles Farrell, Joan Bennett, Ralph Bellamy, eta Eugene Palletterekin |
| 1933 | The Bowery | Wallace Beery, George Raft, Fay Wray, eta Pert Keltonekin |
| 1936 | Klondike Annie | Mae West eta Victor McLaglenekin |
| 1939 | St. Louis Blues | |
| 1939 | The Roaring Twenties | James Cagney eta Humphrey Bogartekin |
| 1940 | Dark Command | John Wayne, Roy Rogers, eta Gabby Hayesekin |
| 1940 | They Drive by Night | George Raft, Ann Sheridan, Ida Lupino, eta Humphrey Bogartekin |
| 1941 | High Sierra | Ida Lupino, eta Humphrey Bogartekin |
| 1941 | They Died with Their Boots On | Errol Flynn eta Olivia de Havillandekin |
| 1941 | Manpower | Edward G. Robinson, Marlene Dietrich, eta George Raft |
| 1942 | Desperate Journey | Errol Flynn eta Ronald Reagan |
| 1942 | Gentleman Jim | Errol Flynn eta William Frawley |
| 1943 | Northern Pursuit | Errol Flynn |
| 1944 | Uncertain Glory | Errol Flynn |
| 1945 | Objective, Burma! | Errol Flynn |
| 1947 | Pursued | Robert Mitchum eta Teresa Wright |
| 1949 | White Heat | James Cagney eta Edmond O'Brien |
| 1949 | Colorado Territory | High Sierra filmaren 'remake'a Joel McCrea, Virginia Mayo, Dorothy Malone, eta Henry Hull |
| 1950 | Montana | Errol Flynn |
| 1951 | Captain Horatio Hornblower | Gregory Peck eta Virginia Mayo |
| 1951 | Distant Drums | |
| 1952 | Blackbeard the Pirate | Robert Newton, Linda Darnell eta William Bendix |
| 1952 | The World in His Arms | Gregory Peck, Ann Blyth eta Anthony Quinn |
| 1953 | Gun Fury | Donna Reed eta Lee Marvin |
| 1953 | A Lion Is in the Streets | James Cagney, eta Lon Chaney Jr. |
| 1953 | Sea Devils | |
| 1954 | Saskatchewan | |
| 1956 | The Revolt of Mamie Stover | |
| 1957 | Band of Angels | Clark Gable, Yvonne DeCarlo, eta Sidney Portier |
| 1958 | The Naked and the Dead | Cliff Robertson |
| 1960 | Esther and the King | |
| 1964 | A Distant Trumpet | |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/1/9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Raoul Walsh IMDB atarian (Ingelesez)
* Datuak: Q72756
* Multimedia: Raoul Walsh / Q72756